
17-3/6/2
17. zasadnutie							Bod programu MZ č.: 3
MZ mesta Trnava							Materiál č.: 6
16. 9. 2025
K súhlasu s použitím pozemkov v k. ú. Modranka pre stavbu „FO-RFO-223-IGRA/TT“ a uzatvorenie Dohody o náhrade za nútené obmedzenie užívania nehnuteľností (Orange Slovensko, a. s., elkatel, s.r.o.)
Návrh predkladá:							Návrh spracoval:
Majetková komisia MZ						Mgr. Monika Majčínová									Odbor majetkový
Spracované: 1. 9. 2025
Zodpovedá: JUDr. Jana Tomašovičová, vedúca odboru majetkového MsÚ
Číslo spisu: 45998/2025

Návrh uznesenia
Mestské zastupiteľstvo mesta Trnava po prerokovaní:
1. Súhlasí 
[bookmark: _Hlk207022359]s umiestnením stavby spoločnosti Orange Slovensko, a. s., Metodova 8, Bratislava, IČO: 35 697 270, „FO-RFO-223-IGRA/TT“ na pozemkoch vo vlastníctve mesta Trnava, v k. ú. Modranka, C-KN č. 1199/5, zast. plocha a nádvorie s výmerou 36 m2, kde bude dĺžka trasy 2,85 m a č. 1199/1, zast. plocha a nádvorie s výmerou 32 758 m2, kde bude dĺžka trasy 4,6 m; predmetné pozemky sú zapísané na liste vlastníctva č. 2736, vo vlastníctve mesta Trnava, v správe Mestských služieb mesta Trnava, za podmienok stanovených v záväznom stanovisku odboru územného rozvoja a koncepcií MsÚ č. OÚRaK/44043-101082/2024/Hn, najmä bodu č. 1 podmienky rešpektovať investičnú akciu mesta Trnava „Lávka pre peších a cyklistov pri ZŠ s MŠ Modranka“.
2. Schvaľuje
uzavretie Dohody o náhrade za nútené obmedzenie užívania nehnuteľnosti s investorom telekomunikačnej stavby Orange Slovensko, a. s., Metodova 8 Bratislava, IČO:  35 697 270 v k. ú. Modranka, C-KN č. 1199/5, zast. plocha a nádvorie s výmerou 36 m2, kde bude dĺžka trasy 2,85 m a č. 1199/1, zast. plocha a nádvorie s výmerou 32 758 m2, kde bude dĺžka trasy 4,6 m, spolu predpokladaná dĺžka trasy bude 7,45 m. Za náhradu podľa § 20  ods. 12 Zásad hospodárenia a nakladania s majetkom Mesta a s majetkom štátu, ktorý Mesto užíva v znení doplnku č. 1 (ďalej len „Zásady“) - Rozvody elektronických komunikačných sietí a mimo zastavaného územia rozvody elektriny a plynu, t. j. v prípade vzniku zákonného vecného bremena, je možné umiestňovať za podmienky poskytnutia jednorazovej primeranej náhrady za nútené obmedzenie užívania nehnuteľností vo vlastníctve mesta Trnava. Jednorazovou primeranou náhradou v znení Príkazu primátora č. 1/2025 písm. g) do 10 m vrátane, sa rozumie odplata vo výške 136,31 eura. 
V prípade, že k uzavretiu uvedenej dohody dôjde až v čase, kedy bude v platnosti v zmysle Zásad  už nová sadzba náhrad, bude jej výška primerane zmluvne upravená.   
3. Ukladá
Mestskému úradu v Trnave
Odboru majetkovému:  
a) zabezpečiť podklady pre Dohody o náhrade za nútené obmedzenie užívania nehnuteľností 
Termín:  do  17. 10. 2025
Odboru právnemu:    
b) pripraviť Dohodu o náhrade za nútené obmedzenie užívania nehnuteľností v zmysle bodu 2 uznesenia a predložiť druhej zmluvnej strane na podpis.
Termín:  60 dní od doručenia podkladov 

Dôvodová správa
Investor: Orange Slovensko, a. s., Metodova 8, Bratislava, IČO: 35 697 270                         a projektant: elkatel, s.r.o., Račianska 3069/96, Bratislava – Nové Mesto, IČO: 52 114 716 plánujú realizovať líniovú stavbu verejnej elektronickej telekomunikačnej siete „FO-RFO-223-IGRA/TT“, kde dotknutými pozemkami sú aj pozemky v k. ú. Modranka, ktoré sú zapísané na LV č. 2736: C-KN č. 1199/5, zast. plocha a nádvorie s výmerou 36 m2, kde bude dĺžka trasy 2,85 m a č. 1199/1, zast. plocha a nádvorie s výmerou 32 758 m2, kde bude dĺžka trasy 4,6 m; predmetné pozemky sú vo vlastníctve mesta Trnava, v správe Mestských služieb mesta Trnava.  
Stanovisko OÚRaK:
OÚRaK odporúča súhlasiť s umiestnením stavby spoločnosti Orange Slovensko , a.s. v k. ú. Modranka "FO-RFO-223-IGRA/TT" na pozemkoch mesta reg. C p. č. 1199/1, 1199/5: K stavbe "FO-RFO-223-IGRA/TT" bolo vydané záväzné stanovisko č. OÚRaK/44043-101082/2024/Hn zo dňa 25.10.2024. Zo stanoviska vyplynuli podmienky k povoleniu stavby- najmä bod 1: rešpektovať investičnú akciu Mesta Trnava "Lávka pre peších a cyklistov pri ZŠ s MŠ Modranka". Za dodržania podmienky MsÚ - OÚRaK nie je predpoklad, že by stavba ovplyvnila realizovateľnosť investícií mesta
Stanovisko MSMT:
MSMT ako správca Areálu zdravia Modranka a predmetných pozemkov dal súhlas s trasovaním, umiestnením optickej infraštruktúry pre líniovú stavbu „FO-RFO-223-IGRA/TT“
TT-IT, s.r.o:
TT-IT, s.r.o. nepožaduje pripokládku chráničiek, z tohto dôvodu bude v zmysle platných Zásad hospodárenia a nakladania s majetkom Mesta a s majetkom štátu, ktorý Mesto užíva v znení doplnku č. 1 a platného Príkazu primátora požadovaná jednorazová odplata.
V zmysle platných Zásad hospodárenia a nakladania s majetkom Mesta a s majetkom štátu, ktorý Mesto užíva v znení doplnku č. 1 (ďalej len Zásady), § 20 ods 12 Rozvody elektronických komunikačných sietí a mimo zastavaného územia rozvody elektriny a plynu, t. j. v prípade vzniku zákonného vecného bremena, za podmienky poskytnutia jednorazovej primeranej náhrady za nútené obmedzenie užívania nehnuteľností vo vlastníctve mesta Trnava. V zmysle platného Príkazu primátora č. 1/2025 za dĺžku siete do 10 m vrátane je stanovená výška jednorazovej odplaty 136,31 eura. 

Majetková komisia na svojom zasadnutí dňa 20. 8. 2025 odporučila mestskému zastupiteľstvu v zmysle platnej legislatívy a platných Zásad § 20 ods. 12 súhlasiť s použitím pozemkov v k. ú. Modranka , ktoré sú zapísané na LV č. č. 2736: C-KN č. 1199/5, zast. plocha a nádvorie s výmerou 36 m2 a č. 1199/1, zast. plocha a nádvorie s výmerou 32 758 m2, za podmienok stanovených v záväznom stanovisku č. OÚRaK/44043-101082/2025/Hn a schváliť uzatvorenie Dohody o náhrrade za nútené obmedzenie užívania nehnuteľností vo vlastníctve mesta za odplatu vo výške 136,31 eura. 
V prípade, že k uzavretiu zmluvy príde až v nasledujúcom roku, kedy budú v platnosti v zmysle Zásad, už nové sadzby náhrad, bude ich výška primerane upravená.
Na prijatie uznesenia je potrebná nadpolovičná väčšina hlasov poslancov prítomných na rokovaní mestského zastupiteľstva. 


[image: FO-RFO-223-IGRA/TT mapa širších vzťahov, červenou farbou projektovaný výkop]Obrázok 1








Obrázok 2
[image: Polohopisný plán so zakrúžkovanou situáciou na dotknutých mestských pozemkoch v Areáli zdravia Modranka]

